295 



3. Saxum argillaceum. (Thonstein). Massa fundamentalis euritica mi- 

 nutissime granosa, feresolida. Fractura transversalis inaequalis , terrea. Fusca 

 ab oxido ferrico, maculis lucidis ex Andesino mutato, qui adhuc dignosci 

 potest. 



4. Schistus saxi arenacei. Saxum argillaceum latericium vel fuscum, 

 variegatum, quod adflatu odorem argillae praebet; textura schistosa; lamel- 

 lae vestitae sunt Mica tenui, Candida. Fractura lamellosa, minutim granosa 

 et terrea. 



5. Porphyrites trachyticus euriticus (Thonsteinsporphyr ex parte). Massa 

 fundamentalis euritica, porosa. Pori investiti sunt materia dilapsa albo- 

 grisea (Wunder-Erde). In massa fundamentali praeterea adsunt in crystallis 

 Andesinus et Feldspathum vitreum. 



Locum tenet medium inter formationem euriticam et Trachytas vitreos. 

 Deest in Suecia. 



Gen. 11. Trachytes euriticus. 



1. La-pis margaritaceus (Perlstein). Massa euritica lamellosa vel gra- 

 nosa, aliquantum porosa, tamen cohaerens, cum sparsis tenuibus crystallis 

 Feldspathi vitrei. Transit per strias et lineas in massam vitream coloris alius, 

 quae in massa granosa forma granorum, foliorum vel glandularum includi- 

 tur; interdum praevalet Lapis margaritaceus vitreus. 



Pertinet ad formationem Trachytae vitrei. Intra Europam occurrere 

 dicitur in Bohemia et Saxoniae montibus metallicis. Deest in Septentrione. 



2. Lapis pissodes (Pechstein). Massa fundamentalis est Quadrifelzites, 

 cum aqua chemico modo conjunctus et ita mutatus, ut textura vitrea sit. 

 Fractura plus minusve plana, conchaeformis vel festucosa, paullum transpa- 

 rens vel opaca. Fractura longitudinalis nitoris pinguis. Color viridis , griseus, 

 ruber, fuscus, saepe niger. Adsunt Feldspathum vitreum et folia Micae. 



Stratus per vices cum antecedente. 



3. Obsidianus. Massa vitrea e Quadrifelzite sine aqua chemico modo 

 conjuncta. Fractura conchaeformis, nitoris vitrei , interdum porosa et in foliis 

 tenuibus fere transparens. Color niger, fuscus, viridis, griseus, raro flavus, 

 violaceus, albus vel varie striatus. Scintillas excutit a Chalybe et radit vitrum- 



Stratus per vices cum Trachytis. 



4. Pumex. Massa e Quadrifelzite, vitrea. Textura fibrosa et spongiosa 

 Pori includunt varias materias, praecipue Feldspathum vitreum. Color albus, 

 flavus, fuscus vel, quando inclusus est Amphibolus aut Augites, niger. 



